На основу члана 146. Закон о планирању и изградњи ("Службени гласник РС" број 72/09 и 81/09, 145/2014… 9/2020) и члана 40 Статута општине Чајетина ('' Службени лист општине Чајетина'' , број 2/19) и члана 16 Одлуке о условима и начину постављања привремених монтажних објеката и других покретних објеката на јавним површинама ("Службени лист општине Чајетина'', број 4/09, 8/15 и 2/16), Скупштина општине Чајетина на седници одржаној 13. јуна 2022.године, донела је

**ОДЛУКУ О ДОПУНИ ПЛАНА**

**ПОСТАВЉАЊА ПРИВРЕМЕНИХ ОБЈЕКАТА НА ПОДРУЧЈУ НАСЕЉЕНОГ МЕСТА ЗЛАТИБОР ЗА ПЕРИОД 2017 - 2022.год.**

**Члан 1.**

У Плану постављања привремених објеката на подручју насељеног места Златибор за период 2017 - 2022.год. ('' Службени лист Општине Чајетина“, број 10/2016 , 8/2017, 4/2018 , 6/2020 и 20/2020) у делу **I ЛОКАЦИЈЕ ЗА ПОСТАВЉАЊЕ ПРИВРЕМЕНИХ ОБЈЕКАТА И ДРУГИХ ПОКРЕТНИХ ОБЈЕКАТА**  додаје се следећа локација на територији насељеног места Златибор:

**„В“ МОНТАЖНИ ОБЈЕКТИ - ПОСЛЕ БРОЈ 56 ДОДАЈЕ СЕ :**

* на простору преко пута Депаданса хотела ''Палисад'' .

**„Ж“ СПОРТСКО –РЕКРЕАТИВНИ САДРЖАЈИ- ПОСЛЕ БРОЈА 26 ДОДАЈЕ СЕ:**

* забавни садржаји изнад фудбалског игралишта у центру Златибора .

**Члан 2.**

У свему осталом План постављања привремених објеката на подручју насељеног места Златибор за период 2017 - 2022.год. ('' Службени лист Општине Чајетина“, број 10/2016 ) остаје неизмењен.

**Члан 3.**

Ова Одлука ступа на снагу осмог дана од дана објављивања у „Службеном листу Општине Чајетина“.

**СКУПШТИНА ОПШТИНЕ ЧАЈЕТИНА**

**Број: 02-32/2022-01 од 13.јуна 2022.године**

**ПРЕДСЕДНИК**

**СКУПШТИНЕ ОПШТИНЕ**

*Арсен Ђурић*